L-Estratti segwenti huma meħuda kelma b'kelma mill-Kapitlu 9 tal-Manifest Elettorali ta' Alternattiva Demokratika Kull stazzjon ta' xandir pubbliku għandu wkoll obbligi lejn persuni b'diżabilità. Għaldaqstant kull stazzjon Malti għandu jirrispetta l-persuni b' diżabiltà bil-mod kif jitkellem dwarhom u jirrappreżentahom permezz ta' kodici ta' etika dwar dan is-suġġett. Kull stazzjon għandu wkoll jittrażmetti programmi bħall-aħbarijiet permezz tal-lingwa tas-sinjali. Fejn hu possibbli, films u dokumentarji għandhom jintwerew bis-sottotitli wkoll. Il-lingwa tas-sinjali bil-Malti għandha tiġi rikonoxxuta mill-Gvern bħala lingwa ufficjali. Għandhom jiżdiedu l-interpreti tal-lingwa tas-sinjali. L-istat għandu jiżgura li l-interpretazzjoni tal-lingwa tas-sinjali tiġi inkluża bis-sħiħ fis-settur pubbliku. L-akkwist pubbliku irid dejjem ikollu dimensjoni ta' diżabilità.
Snippets from AD's electoral manifesto: (22) Sign Language